**Stanovy**

**Pozemkového spoločenstva komposesoristov obce**

**Malé Borové**

(ďalej len spoločenstvo)

**Sídlo spoločenstva:**

**Malé Borové 113 027 32 p. Zuberec**

**ČL. I**

**Založenie , vznik a trvanie spoločenstva**

1.Spoločenstvo sa zakladá zmluvou o pozemkovom spoločenstve. O založení spoločenstva rozhodujú vlastníci spoločnej nehnuteľnosti nadpolovičnou väčšinou hlasov počítanou podľa veľkosti spoluvlastníckych podielov. O založení spoločenstva a voľbe členov orgánov spoločenstva sa vyhotoví notárska zápisnica.

2. Spoločenstvo je právnickou osobou. Za porušenie svojich zá­väzkov zodpovedá celým svojim majetkom, ktorý bol vložený do spoločenstva ako aj majetkom, ktorý nadobudlo predmetom činnosti. Členovia spoločenstva neručia za záväzky spoločenstva. Na zák­lade rozhodnutia valného zhromaždenia sú členovia spoločenstva povinní uhrádzať prípadnú stratu spoločenstva vo výške svojho podielu z celkovej straty spoločenstva.

3. Pozemkové spoločenstvo komposesoristov obce Malé Borové vzniklo pôvodne podľa zákona č.83/1990 Zb. ako Pozemkové spoločenstvo bývalých komposesoristov obce Malé Borové, neskôr Pozemkové spoločenstvo komposesoristov obce Malé Borové bez právnej subjektivity a zaregistrovaného na Lesnom úrade v Liptovskom Mikuláši číslo: LÚ 436/1996-18-M a je jeho nástupcom.

4. Spoločenstvo vzniká dňom zápisu do registra vedenom na Okresnom úrade Liptovský Mikuláš, pozemkovom a lesnom odbore dňa 17.marca 2014.

5. Spoločenstvo sa zakladá na dobu neurčitú.

**ČL.II**

**Členstvo v spoločenstve**

**Práva a povinnosti členov spoločenstva**

1. Členmi spoločenstva podľa týchto stanov sú všetci vlastníci spoločnej nehnuteľnosti. Zoznam členov spoločenstva, je platný ku dňu schválenia Zmluvy o založení spoločenstva.

2. Členstvo v spoločenstve vzniká a zaniká prevodom alebo prechodom vlastníckeho práva k podielu spoločnej nehnuteľnosti. Nadobúdateľ vlastníckeho práva k podielu spoločnej nehnuteľnosti vstupuje do práv a povinností člena spoločenstva v rozsahu nadobúdaného podielu a je povinný dňom vstupu do práv a povinností člena spoločenstva v rozsahu nadobúdaného podielu pristupuje aj k tejto Zmluve.

3. Spoločenstvo vedie zoznam svojich členov. Do zoznamu sa zapisuje:

a) u fyzických osôb – meno, priezvisko , trvalý pobyt a dátum narodenia

b) u právnickej osoby – názov, sídlo a identifikačné číslo právnickej osoby.

4. Zoznam údajov o spoločnej nehnuteľnosti alebo o spoločne obhospodarovaných nehnuteľnostiach vo vlastníctve členov spoločenstva (ďalej len „zoznam nehnuteľností“) podľa § 18 ods. 2.“.

5. Zapisuje sa aj pomer účasti člena spoločenstva na výkone práv a povinností, dátum a právny dôvod vzniku členstva v spoločenstve, dátum zápisu do zoznamu ako aj všetky zmeny evidovaných skutočností, vrátane zmien v členstve spoločenstva.

6. Pomer účasti člena spoločenstva na výkone práv a povinností vyplývajúcich z členstva v spoločenstve je vyjadrený podielom výmery nehnuteľnosti patriacej členovi spoločenstva na celkovej výmere spoločnej nehnuteľnosti všetkých členov spoločenstva.

7. Ak tretia osoba tvrdí, že je spoluvlastníkom spoločnej nehnuteľnosti a toto právo nemôže hodnoverne preukázať príslušnou listinou alebo iným spôsobom, spoločenstvo odkáže túto tretiu osobu na konanie pred príslušným súdom.

8.Slovenský pozemkový fond (ďalej len „fond“) vykonáva práva člena spoločenstva len ak zhromaždenie rozhoduje podľa § 14 ods. 7 písm. a), b), d), e), i) a j) zákona, nakladá s podielmi spoločnej nehnuteľnosti v súlade s ust. § 10 odst. 1 a 2 zákona.

9.Člen spoločenstva má právo:

1. má právo voliť a byť voleným, a najneskôr 14 dní pred dňom voľby, písomne oznámiť spoločenstvu svoju kandidatúru. Členom dozornej rady môže byť aj fyzická osoba, ktorá nie je členom spoločenstva
2. zúčastniť sa všetkých akcií a podujatí organizovaných spoločenstvom
3. byť informovaný o hospodárení a nakladaní s majetkom spoločenstva
4. obracať sa na orgány spoločenstva s dotazmi, pripomienkami a sťažnosťami
5. ak člen spoločenstva sa nemôže dostaviť na VZ, môže tak splnomocniť iného člena spoločenstva, alebo rodinného príslušníka splnomocnením, ktoré je súčasťou pozvánky.

10. Každý člen pozemkového spoločenstva je povinný:

1. rešpektovať a plniť rozhodnutia orgánov spoločenstva
2. ochraňovať a zveľaďovať maje­tok spoločenstva v záujme spoločenstva.
3. vykonávať činnosť na dosiahnutie úloh a cieľov spoločenstva a zdržať sa takého konania, ktoré by tomuto odporovalo
4. nahradiť pozemkovému spoločenstvu škodu, ktorú mu spôsobil svojím úmyselným konaním
5. hlásiť všetky zmeny evidovaných skutočností spoločenstvu do dvoch mesiacov odo dňa ich vzniku
6. pristúpiť k zmluve do dvoch mesiacov odo dňa nadobudnutia vlastníckeho práva k podielu spoločnej nehnuteľnosti

**ČL. III**

**Orgány spoločenstva**

1.Orgánmi spoločenstva sú :

**a/ zhromaždenie**

**b/ výbor**

**c/ dozorná rada**

2. Členom výboru môže byť fyzická osoba, spôsobilá na právne úkony, ktorá je členom spoločenstva alebo zástupcom právnickej osoby, ktoré je členom spoločenstva. Členom dozornej rady môže byť aj fyzická osoba, spôsobilá na právne úkony, ktorá nie je členom spoločenstva.

3. Fyzická osoba môže byť súčasne členom len jedného z orgánov spoločenstva uvedených v bode 1 pís. b) c).

4. Volebné obdobie Výboru PS je päť rokov, a Dozornej rady štyri roky. Zhromaždenie je oprávnené zvoliť náhradníkov, ktorí sa v prípade ukončenia výkonu funkcie zvoleného člena orgánu stávajú členom do konca volebného obdobia.

5. Členovi orgánu spoločenstva uvedenom v bode 1 pís. b) c) určuje výšku odmeny zhromaždenie na návrh výboru spoločenstva.

**ČL. IV**

**Zhromaždenie**

1. Zhromaždenie je najvyšším orgánom spoločenstva. Zhromaždenie sa skladá zo všetkých členov spoločenstva.

2. Zasadnutie zhromaždenia zvoláva výbor spoločenstva najmenej raz za rok. Výbor je povinný pozvať na zasadnutie zhromaždenia najmenej 30 dní pred termínom zasadnutia zhromaždenia všetkých členov spoločenstva a SPF.

3. Do pôsobnosti zhromaždenia patrí :

a) schvaľovať zmluvu o spoločenstve a jej zmeny,

b) schvaľovať stanovy a ich zmeny,

c) voliť a odvolávať členov výboru a dozornej rady spoločenstva, volí a odvoláva predsedu výboru PS,

d) rozhodovať o oddelení časti spoločnej nehnuteľnosti podľa § 8 ods. 2,

e) rozhodovať o hospodárení spoločenstva, spôsobe užívania spoločnej nehnuteľnosti a nakladaní s majetkom spoločenstva,

f) schvaľovať ročnú účtovnú závierku,

g) rozhodovať o rozdelení zisku a spôsobe úhrady straty,

h) rozhodovať o vstupe a podmienkach vstupu spoločenstva do obchodnej

spoločnosti, alebo do družstva,

i) rozhodovať o zrušení spoločenstva,

j) rozhodovať o ďalších záležitostiach spoločenstva, ak rozhodovanie o nich nie je zverené iným orgánom spoločenstva.

4. Každý člen spoločenstva má pri rozhodovaní o právach a povinnostiach taký počet hlasov, aký mu patrí podľa pomeru účasti člena spoločenstva na výkone práv a povinností podľa § 9 ods. 4 zákona č. 97/2013 Z. z.

5. O záležitostiach, uvedených v bode 3 písm. a), b), d), h) a i) tohto článku rozhoduje zhromaždenie nadpolovičnou väčšinou všetkých hlasov členov spoločenstva; v ostatných prípadoch zhromaždenie rozhoduje nadpolovičnou väčšinou hlasov členov spoločenstva, ktorých podiely na spoločnej nehnuteľnosti nespravuje alebo s ktorými nenakladá fond podľa § 10 ods. 1 a 2 zákona č. 97/2013 Z. z.

6. Prehlasovaní členovia spoločenstva majú právo obrátiť sa na súd, aby rozhodol o neplatnosti rozhodnutia zhromaždenia.

7. Na valné zhromaždenie pozývať známych členov spoločenstva tak, aby podiel pozvaného člena na výkone práv a povinností bol aspoň 0,02. Členovia spoločenstva, ktorých podiel je menší ako 0.02 sa navzájom dohodnú a vytvoria skupinu tak, aby súčet ich podielov bol aspoň 0.02 a delegujú spomedzi seba splnomocnenca, ktorý ich bude zastupovať.

8. Zhromaždenie môže zasadať formou čiastkových schôdzí, ak o tom rozhodne výbor, pričom čiastkové schôdze sú súčasťou jedného zasadnutia zhromaždenia. Každý člen spoločenstva môže hlasovať len na jednej z čiastkových schôdzí. Pri rozhodovaní sa sčítavajú hlasy odovzdané na všetkých čiastkových schôdzach. Na zvolávanie čiastkovej schôdze sa primerane vzťahuje [§ 14 ods. 1](http://www.zakonypreludi.sk/zz/2013-97#f7178768). zákona č. 97/2013 Z. z.

9. Výbor môže zvolať mimoriadne zasadnutie zhromaždenia, ak sa hlasovania na zhromaždení aspoň dvakrát počas šiestich mesiacov nezúčastnia členovia spoločenstva, ktorí disponujú nadpolovičnou väčšinou hlasov podľa § 15 ods. 2 zákona č. 97/2013 Z. z.

Na mimoriadnom zasadnutí zhromaždenie rozhoduje nadpolovičnou väčšinou hlasov prítomných členov spoločenstva. Zhromaždenie nemôže na mimoriadnom zasadnutí rozhodovať o veciach uvedených v bode 3 písm. a) až d) a h) a i).

 10.Výbor môže v pozvánke uviesť, že ak na zasadnutí zhromaždenia nebude dostatočná účasť na to, aby sa dosiahlo rozhodnutie podľa § 15 ods. 2, považuje sa toto zasadnutie za prvú čiastkovú schôdzu; zároveň uvedie miesto, dátum a hodinu konania ďalších čiastkových schôdzí.

10.Výbor je povinný zvolať zasadnutie zhromaždenia, ak ho o to písomne požiadajú členovia spoločenstva, ktorých hlasy predstavujú aspoň štvrtinu hlasov všetkých členov spoločenstva, v termíne, ktorý navrhnú členovia spoločenstva. Ak výbor nezvolá zasadnutie zhromaždenia alebo ak ho zvolá v inom termíne, na ktorom sa nedohodol s členmi spoločenstva, ktorí ho o zvolanie zasadnutia zhromaždenia požiadali, zasadnutie zhromaždenia zvolá splnomocnený zástupca členov spoločenstva alebo dozorná rada;

**ČL. V**

**Výbor**

1. Výbor je výkonným a štatutárnym orgánom spoločenstva. Riadi činnosť spoločenstva a rozhoduje o všetkých záležitostiach, o ktorých to ustanovuje zákon, zmluva o spoločenstve, alebo stanovy, alebo o ktorých tak rozhodne zhromaždenie, ak nie sú zverené týmto zákonom iným orgánom spoločenstva.

2. Výbor koná za členov spoločenstva, pred súdmi a orgánmi verejnej správy vo veciach podnikania na spoločnej nehnuteľnosti, ich spoločného užívania a obstarávania spoločných vecí vyplývajúcich z ich vlastníctva, uzatvára v mene spoločenstva nájomnú zmluvu4. Zastupuje členov spoločenstva, okrem členov spoločenstva podľa § 10 ods. 1 a 2, vo veciach nadobúdania časti spoločnej nehnuteľnosti, ktorej vlastníctvo je sporné.

5.uzatvára v mene spoluvlastníkov spoločnej nehnuteľnosti zmluvu o prevode vlastníctva podielu na spoločnej nehnuteľnosti podľa § 9 ods. 10, ak tak rozhodlo zhromaždenie.

6. Výbor má päť členov. Predsedu spoločenstva volí valné zhromaždenie. Predseda riadi a organizuje rokovanie výboru. Predsedu spoločenstva v čase jeho neprítomnosti zastupuje podpredseda, alebo poverený člen výboru zapísaný v registri.

4. Výbor volí zo svojich členov podpredsedu –pokladníka (tajomníka) spoločenstva a „lesníka“.“Lesník“- pomocník OLH, hlavne na odovzdávanie palivového dreva a organizovanie potrebných brigád. Výbor sa stretáva aspoň 3 krát do roka a viac.

5. Za výbor koná navonok predseda spoločenstva. Ak je na právny úkon, ktorý robí výbor, predpísaná písomná forma, je potrebný podpis predsedu 6.Výbor zodpovedá za svoju činnosť zhromaždeniu. Výbor predkladá zhromaždeniu spolu s ročnou účtovnou uzávierkou aj návrh spôsobu rozdelenia zisku alebo spôsobu úhrady straty.

7. Výbor najmenej 25 dní pred termínom zasadnutia zhromaždenia uverejní oznámenie o zasadnutí zhromaždenia na obvyklom miesto. Miesto na uverejnenia oznamov spoločenstva je Obecná tabuľa obce Malé Borové, umiestnená na budove OÚ Malé Borové.

8. Na zasadnutí výboru sa môžu zúčastniť aj členovia dozornej rady s hlasom poradným.

9. Členovi výboru možno priznať za výkon jeho funkcie odmenu. Výšku odmeny určí zhromaždenie.

10.  Spoločenstvo, v ktorom výboru uplynulo funkčné obdobie a nie je zvolený nový výbor, alebo v ktorom výbor nemá počet členov podľa odseku 3 a na uvoľnené miesto nenastúpil náhradník, až do zvolenia nového výboru alebo člena výboru môže vykonávať len

a)

úkony smerujúce k zvolaniu zasadnutia zhromaždenia na voľbu výboru alebo člena výboru,

b)

náhodnú ťažbu a činnosť zameranú na ochranu lesa,

c)

úkony súvisiace s plnením daňovej povinnosti.“.

**ČL. VI**

**Dozorná rada**

1. Dozorná rada kontroluje činnosť spoločenstva a prerokúva sťažnosti jeho členov. Dozorná rada zodpovedá za výkon svojej činnosti zhromaždeniu.

2. Dozorná rada má troch členov. Počet členov dozornej rady, ktorí nie sú členmi spoločenstva, musí byť menší ako počet členov dozornej rady, ktorí sú členmi spoločenstva.

3. Dozorná rada volí zo svojich členov predsedu dozornej rady, ktorý stojí na čele dozornej rady a riadi a organizuje rokovanie dozornej rady.

4. Dozorná rada má právo zvolať zhromaždenie, ak dochádza alebo už došlo k bezdôvodnému zníženiu majetku spoločenstva alebo ak je podozrenie, že došlo k porušeniu tohto zákona č. alebo iných všeobecne záväzných právnych predpisov alebo k porušeniu zmluvy o spoločenstve alebo stanov; dozorná rada má v takom prípade povinnosti výboru podľa § 14 ods. 2,3,4,a 6. 5. „Dozorná rada zvolá zasadnutie zhromaždenia, ak ju o to požiada splnomocnený zástupca členov spoločenstva podľa § 14 ods. 5.“.

6. Dozorná rada sa schádza aspoň raz za pol roka, ak to nie je potrebne inak

7. Členovi dozornej rady možno priznať za výkon jeho funkcie odmenu. Výšku odmeny určí zhromaždenie.

8. *Dozorná rada, ktorej uplynulo funkčné obdobie a nie je zvolená nová dozorná rada, a dozorná rada, ktorá nemá počet členov podľa odseku 2 a na uvoľnené miesto nenastúpil náhradník, až do zvolenia novej dozornej rady alebo člena dozornej rady môže vykonávať len oprávnenia podľa odseku 5*

**ČL. VII**

**Rozdelenie právomoci a zodpovednosti.**

Členovia výboru PS a dozornej rady PS vedú brigády v poraste podľa potreby.

 Predseda spoločenstva zodpovedá za:

1. výkonné riadenie spoločenstva
2. riadenie rozvoja a jeho koncepcie
3. vykonávanie činnosti, ktoré na neho prenieslo zhromaždenie, prípadne výbor
4. uzatváranie kúpnych a nájomných zmlúv, dohôd s obchodnými partnermi a  pracovníkmi, ktoré boli schválené výborom spoločenstva, resp. zhromaždením
5. príprava a zabezpečenie zasadnutí výboru a valného zhromaždenia
6. predsedu spoločenstva v čase jeho neprítomnosti zastupuje podpredseda, alebo poverený člen výboru zapísaný v registri

Podpredseda(pokladník) spoločenstva zodpovedá za:

1. stav pokladne a finančnú hotovosť
2. vedenie pokladničného denníka
3. vedenie pokladničných operácii, príjmových a výdavkových dokladov
4. realizáciu úhrad faktúr a výplat finančných prostriedkov
5. úhradu daňových a odvodových povinností
6. vypracovanie účtovných podkladov pre spracovanie účtovníctva externou osobou

Bod d),e) a f) vzhľadom na vek bude vykonávať predseda spoločenstva

„Lesník“ :

1. riadi sa pokynmi predsedu spoločenstva a OLH
2. zodpovedá sa výboru spoločenstva
3. usmerňuje výdaj palivového dreva
4. zisťuje a zapisuje na doklad skutočné množstvo nahotoveného dreva
5. kontroluje čistotu rúbaniska
6. zúčastňuje sa brigád

Ostatní členovia výboru zodpovedajú:

1. dohliadajú pri odovzdávaní vyťaženého dreva FO a PO
2. za činnosti, ktoré im boli uložené a schválené v uznesení výboru a zhromaždenia

Predseda dozornej rady spolu s členmi:

1. kontrolujú činnosť výboru
2. kontrolujú uzatváranie zmlúv
3. kontrolujú stav pokladne a účtu
4. dohliadajú pri odovzdávaní vyťaženého dreva FO a PO
5. kontrolujú vedenie účtovníctva
6. prerokúvajú sťažnosti členov
7. kontrolujú ročnú účtovnú uzávierku
8. majú právo zúčastňovať sa na zasadaní výboru spoločenstva s poradným hlasom

**ČL.VIII.**

**Prevádzkové a organizačné opatrenia**

1. Rezervný fond:

1. Spoločenstvo  je povinné vytvárať rezervný fond ak to umožnia výsledky hospodárenia,  ktorý slúži na krytie strát alebo na opatrenia, ktoré majú prekonať nepriaznivý priebeh hospodárenia spoločenstva do budúcna.
2. Tento fond spoločenstvo vytvára v rozsahu a za podmienok určených všeobecne platnými predpismi. Rezervný fond bol stanovený na sumu 4000, - €.
3. Použití rezervného fondu rozhoduje výbor spoločenstva.

2. Rozdelenie zisku:

1. spoločenstvo z výsledku hospodárenia prednostne uhrádza dane v rozsahu a výške v zmysle platnej právnej úpravy
2. spoločenstvo vypláca výplaty „dohodárov“ a odvádza odvody do sociálnej a zdravotnej poisťovne
3. spoločenstvo prednostne vykoná povinné doplnenie rezervného fondu v prípade dosiahnutia zisku a úhrady straty z minulých rokov
4. ďalšom rozdelení výsledku hospodárenia rozhoduje valné zhromaždenie na návrh výboru, a to so zreteľom na dostatočné tvorenie rezerv a s ohľadom na plánovaný rozvoj spoločenstva.
5. podiely jednotlivým podielnikom sú vypočítané v priamej závislosti na veľkosti podielu, ktoré budú vyplácané na valnom zhromaždení,
6. ak si člen osobne neprevezme sumu na valnom zhromaždení, tak mu budú dividendy poslané poštovou poukážkou na adresu, ktorú má na LV (listoch vlastníctva) a bude stiahnutý poplatok 1€ (jedno euro) manipulačné a suma za poštovú poukážku

3. Výber dodávateľa ťažby:

1. na ťažbu drevnej hmoty sa vyberie dodávateľ na základe referencie dodávateľa, cena a rozsah prác, ktoré cena zahŕňa
2. výber drevín a spôsob ťažby určí LH v zmysle LHP, pričom prednostne sa budú spracovávať vyschnuté stromy a vývraty
3. vyschnuté stromy a vývraty budú prednostne vyrubované aj na palivové drevo členom spoločenstva
4. pri odovzdávaní dreva budú minimálne dvaja členovia z výboru, alebo dozornej rady,

alebo členovia PS

4.Pestovnú činnosť sa bude vykonávať v spolupráci s lesným hospodárom v maximálne možnej miere

5.Nárok člena pozemkového spoločenstva na drevo:

Rozsah nároku člena pozemkového spoločenstva sa odvíja od majetkového podielu na spoločnom majetku.

Pre členov:

*Palivové drevo na osobnú spotrebu:*

počet hlasov 0,01-0,25 majú nárok na 5 pr.m. v cene 3 pr.m. za 3,5€ a 2 pr.m.za 10€

* počet hlasov **0,26-0,60** majú nárok na 8 pr.m. v cene 5 pr.m. za 3,5€ a 3 pr.m. za 10€
* počet hlasov **0,61-1,00** majú nárok na 8 pr.m. v cene 3,5€
* počet hlasov **1,01 a viac** majú nárok na 12 pr.m. v cene 3,5€

Nárok na drevo nie je vratný, to znamená, že si člen nemôže pýtať „Žiadosť o súhlas na

ťažbu dreva“ (ďalej povolenka) za vlaňajšok a nie je prenosný na inú osobu. Cena je určená pre samovýrobu na pni. O cene dreva-odpadu z predaja guľatiny na skládke bude rozhodnuté výborom spoločenstva, podľa kvality dreva.

Povolenka na dočisťovanie rúbaniska vrátanie rúbania vŕb a osík, prípadne dočisťovanie haluz v komposesoráte je 5 €

*Úžitkové drevo:*

Povolenka na výrub úžitkového dreva sa posudzuje samostatne výborom PS a drevo označí LH.

Povolenie na úžitkové drevo sa môže vydať raz za päť rokov, skôr v mimoriadnych prípadoch, alebo bez zľavy ale cena sa určí podľa aktuálnej ceny dreva.

Cena je podľa aktuálnej ceny úžitkového dreva so zľavou 50% € za m3 na pni

* počet hlasov **0,25-0,60**  jeden m3
  + počet hlasov **0,61-1,00** dva m3
  + počet hlasov **1,01 a viac** tri m3

Členovia, ktorí budú opätovne porušovať stanovy a uznesenia PS nebude im vydané povolenie na výrub úžitkového, alebo palivového dreva.

Nečlenom PS:

*Úžitkové drevo :* Povolenka na výrub dreva sa posudzuje samostatne výborom a drevo označí OLH. PS a cena je tvorená aktuálnou cenou úžitkového dreva.

*Palivové drevo:* Povolenka na výrub dreva sa tiež posudzuje samostatne a cena je 10 € za pr.m.

Postup pri vydávaní žiadosti na súhlas výrubu dreva:

1. O povolenku je potrebné požiadať u predsedu spoločenstva formou predpísanej žiadosti. Každá žiadanka je zálohovaná platbou 10€, ktorá bude následne vrátená pri dočistení rúbaniska u pokladníčky spoločenstva.
2. „Lesník“ po dohode so žiadateľom, vyznačí žiadateľovi drevnú hmotu na výrub
3. Žiadateľovi po nahotovení dreva „lesník“ vpíše do povolenky množstvo drevnej hmoty a stav čistoty rúbaniska
4. Žiadateľ si s povolenkou ide vyzdvihnúť poštovú poukážku ku pokladníčke spoločenstva , ktorá mu ju vystaví a poprípade vráti žiadateľovi zálohu. Žiadateľ následne určenú sumu uhradí (je možne po dohode s predsedom uhradiť sumu aj bankovým prevodom). Žiadateľ je povinný zaplatiť sumu do 14 dní.
5. Žiadateľ s nahotovenou drevnou hmotou bez zamerania „lesníkom“, nesmie opustiť hranice spoločenstva okrem ťažby.

**ČL.IX**

**Hospodárenie spoločenstva**

1. Spoločenstvo na účely podnikania na spoločnej nehnuteľnosti jej spoločného užívania a obstarávania spoločných vecí vyplývajúcich z vlastníctva k nej

1. vykonáva poľnohospodársku prvovýrobu a s ňou súvisiace spracovanie alebo úpravu poľnohospodárskych produktov,
2. hospodári v lesoch.

2 Spoločenstvo vykonáva činnosti podľa odseku 1 v súlade s osobitnými predpismi.

3.Spoločenstvo môže vykonávať aj inú podnikateľskú činnosť podľa osobitných predpisov

( §19 zákona č. 97/2013 Z. z. ).

4. Podiel člena spoločenstva na zisku a majetku určenom na rozdelenie medzi členov spoločenstva sa určí podľa pomeru účasti člena spoločenstva na výkone práv a povinností, ak zo zmluvy o spoločenstve, stanov alebo z rozhodnutia zhromaždenia nevyplýva niečo iné

( § 20 zákona č. 97/2013 Z. z. ).

5.Výbor predkladá zhromaždeniu spolu s ročnou účtovnou závierkou aj návrh spôsobu rozdelenia zisku alebo spôsobu úhrady straty.

6. Členovia spoločenstva a fond majú právo nahliadať do dokladov týkajúcich sa hospodárenia spoločenstva a vyžiadať si ich kópie.

**ČL.X**

**Fond**

1. Fond nakladá s podielmi spoločnej nehnuteľností podľa § 10 ods. 2 zákona č. 97/2013 Z. z.

1. nezistených vlastníkov alebo ktorých vlastnícke právo nie je evidované v katastri nehnuteľností
2. ku ktorým nebolo vlastnícke právo preukázané.

2.  Fond nemôže užívať pozemky, ktoré zodpovedajú podielom na spoločnej nehnuteľnosti podľa odsekov 1 a 2, ale užíva ich spoločenstvo; fond prijíma podiel na zisku alebo na nájomnom podľa § 20.“.

3.Počet podielov spoločnej nehnuteľnosti, s ktorými nakladá fond je 20,62 ku dňu konania valného zhromaždenia

4. Vzhľadom k tomu, že žiaden podiel spoločnej nehnuteľnosti nie je vo vlastníctve štátu, fond nespravuje žiadne podiely podľa ust. § 10 ods. 1 zákona č. 97/2013 Z. z.

5. Fond vykonáva práva člena spoločenstva, len ak zhromaždenie rozhoduje podľa § 14 ods. 7 písm. a), b), d), e), i) a j) zákona, nakladá s podielmi spoločnej nehnuteľnosti v súlade s ust. § 10 odst. 2 zákona

7. Vo veciach v týchto stanovách neupravených sa použijú primerane ustanovenia príslušných právnych predpisov, najmä ust. § 10 až 11 zákona č. 97/2013 Z. z..a jeho novelizácie

8.  Fond na základe písomnej žiadosti vlastníka podielu na spoločnej nehnuteľnosti alebo písomnej žiadosti spoločenstva podanej v mene vlastníkov podielov na spoločnej nehnuteľnosti uzavrie s vlastníkom podielov na spoločnej nehnuteľnosti alebo so spoločenstvom konajúcim v ich mene zmluvu o prevode podielov na spoločnej nehnuteľnosti.“.

**ČL.XI**

**Odmeny**

Predseda, podpredseda a „lesník“ budú odmeňovaní na základe Dohody o vykonaní práce mesačne a to predseda a podpredseda 12 mesiacov a „lesník“ od mája do novembra. Výplata bude vyplácaná podľa dohody minimálne dva krát ročne. Ostatní členovia výboru PS a členovia dozornej rady budú odmeňovaní na základe Dohody o vykonaní práce a budú vyplácaní v mesiaci december príslušného roka.

Valne zhromaždenie schvaľuje výplaty členom výboru a členom

dozornej rady takto:

1. Predseda PS mesačne v čistom 150€
2. Podpredseda PS čo je mesačne v čistom 75€
3. „Lesník“ PS v čistom 75€ od apríla do konca novembra
4. Predseda DR 150€ ročne
5. Ostatní členovia výboru PS a členovia dozornej rady 100 € v čistom raz ročne
6. PS bude vyplácať odmeny za meranie dreva a to vždy dvom členom výboru, alebo DR a to 10€ v čistom). Tato výplata bude vyplatená na konci roka.
7. Brigády budú vyplácané na základe dohody o vykonaní práce v nasledujúcom mesiaci, ako brigáda vnikla na základe Dohode o vykonaní práce. Výška odmeny je stanovená podľa minimálnej hodinovej mzdy na Slovensku v príslušnom roku.
8. Reprezentačné výboru 900 € (850 € na VZ za účasť a 50 € ostatné)
9. Výbor PS môže disponovať so sumou 500€ bez potrebného súhlasu VZ
10. Fixne výplaty budú upravované podľa % stúpania výšky min. mzdy

**ČL.XII**

**Volebný poriadok**

1. Volený môže byť len prítomný člen spoločenstva.
2. Kandidát do orgánov spoločenstva, musí najneskôr 14 dní pred dňom voľby, písomne oznámiť spoločenstvu svoju kandidatúru
3. Pri voľbách sa hlasuje podľa výmery člena spoločenstva.
4. Počet členov výboru bude 5 + 1 náhradník a 3 členovia dozornej rady + 1 náhradník.
5. Hlasovať sa bude verejným hlasovaním, jednotlivo o každom členovi výboru a dozornej rady.
6. Ak nebude zvolený nadpolovičnou väčšinou prítomných hlasov navrhnutý člen, bude
7. navrhnutý ďalší, kým nebude splnený potrebný počet členov výboru a dozornej rady.
8. Predsedu spoločenstva volí zhromaždenie
9. Zvolená dozorná rada si volí predsedu dozornej rady.
10. Výbor sa volí na päť rokov a dozorná rada na štyri roky

**ČL.XIII**

**Zrušenie a zánik spoločenstva**

1. Spoločenstvo sa zrušuje

1. znížením počtu členov spoločenstva na menej ako päť
2. dňom uvedeným v rozhodnutí súdu o zrušení spoločenstva alebo dňom, keď toto

rozhodnutie nadobudne právoplatnosť,

1. zrušením konkurzu po splnení rozvrhového uznesenia, zrušením konkurzu z

dôvodu, že majetok úpadcu nepostačuje na úhradu výdavkov a odmenu správcu konkurznej podstaty, zamietnutím návrhu na vyhlásenie konkurzu pre nedostatok majetku, zastavením konkurzného konania pre nedostatok majetku, zrušením konkurzu pre nedostatok majetku alebo zrušením konkurzu po splnení konečného rozvrhu výťažku,

d)  rozhodnutím zhromaždenia.

2. Člen spoločenstva môže podať na súd návrh na zrušenie spoločenstva, ak

a) spoločenstvo nevykonáva činnosť a

b) výbor ani dozorná rada nemá minimálny počet členov a nenastúpil náhradník alebo nie sú zvolení členovia výboru a dozornej rady alebo výboru a dozornej rade uplynulo funkčné obdobie a ani opakovane nie je zvolený nový výbor alebo nová dozorná rada.“

3. Spoločenstvo, ktoré sa zrušuje, môže vykonávať len úkony smerujúce k svojmu zániku. Spoločenstvo, ktoré sa zrušuje, je do 30 dní odo dňa zrušenia spoločenstva povinné zabezpečiť starostlivosť o poľnohospodársku pôdu7) alebo určiť obhospodarovateľa lesa.

3. Spoločenstvo zaniká dňom výmazu z registra.

**ČL.XIV**

**Zoznam pozemkov, patriacich do spoločnej nehnuteľnosti**

LV a plochy PS komposesoristov obce Malé Borové

|  |  |  |  |  |  |  |  |
| --- | --- | --- | --- | --- | --- | --- | --- |
| LV | | Katast. úz. | Lesy m2 | TTP m2 | OP m2 | Ostatné p. m2 | Výmera m2 |
| **347** | 7339 | M. Borové | 0 | 0 | 166376 | 0 | 192549 |
| 7359 | 0 | 26173 | 0 | 0 |
| **348** | 7340 | M. Borové | 0 | 0 | 0 | 363 | 16510 |
| 7341 | 0 | 0 | 0 | 2155 |
| 7343 | 0 | 10739 | 0 | 0 |
| 7357 | 0 | 103 | 0 | 0 |
| 7358 | 0 | 3150 | 0 | 0 |
| **349** | 7362 | M. Borové | 0 | 0 | 31162 | 0 | 173874 |
| 7369 | 0 | 0 | 0 | 300 |
| 7371 | 0 | 0 | 8551 | 0 |
| 7374 | 0 | 0 | 38039 | 0 |
| 7375 | 0 | 0 | 0 | 583 |
| 7380 | 0 | 76876 | 0 | 0 |
| 7381 | 0 | 0 | 8728 | 0 |
| 7382 | 0 | 0 | 8712 | 0 |
| 7383 | 0 | 0 | 0 | 923 |
| **465** | 7361 | M. Borové | 0 | 0 | 286 | 0 | 133202 |
| 7364 | 0 | 0 | 1861 | 0 |
| 7376 | 0 | 514 | 0 | 0 |
| 7379 | 0 | 130541 | 0 | 0 |
| **505** | 7363 | M. Borové | 0 | 0 | 0 | 558 | 1945 |
| 7372 | 0 | 1387 | 0 | 0 |
| **783** | 7353 | M. Borové | 0 | 12972 | 0 | 0 | 12972 |
| **784** | 7352 | M. Borové | 0 | 0 | 0 | 634 | 50919 |
| 7356 | 0 | 0 | 0 | 2805 |
| 7365 | 0 | 818 | 0 | 0 |
| 7370 | 0 | 46662 | 0 | 0 |
| **785** | 7345 | M. Borové | 0 | 27796 | 0 | 0 | 410567 |
| 7347 | 0 | 0 | 0 | 744 |
| 7349 | 0 | 725 | 0 | 0 |
| 7350 | 0 | 26402 | 0 | 0 |
| 7355 | 0 | 0 | 283909 | 0 |
| 7366 | 18946 | 0 | 0 | 0 |
| 7367 | 52045 | 0 | 0 | 0 |
| **786** | 7342 | M. Borové | 0 | 139450 | 0 | 0 | 409921 |
| 7344 | 0 | 0 | 25924 | 0 |
| 7346 | 0 | 0 | 4535 | 0 |
| 7351 | 0 | 0 | 12883 | 0 |
| 7354 | 0 | 0 | 35820 | 0 |
| 7377 | 100836 | 0 | 0 | 0 |
| 7378 | 90473 | 0 | 0 | 0 |
| **787** | 7348 | M. Borové | 0 | 0 | 22421 | 0 | 23593 |
| 7360 | 0 | 0 | 1172 | 0 |
| **829** | 7368 | M. Borové | 71101 | 0 | 0 | 0 | 71101 |
| **830** | 7373 | M. Borové | 81737 | 0 | 0 | 0 | 81737 |
|  | | SPOLU: | 415138 | 504308 | 650379 | 9065 | 1578890 |

Celková výmera pozemkového spoločenstva **1 57 88 90 m2.**

Počet hlasov (podielov):

Počet podielov spoločnej nehnuteľnosti identifikovaných spoluvlastníkov 79,54

Počet podielov spoločnej nehnuteľnosti s ktorými nakladá SPF

podľa § 10 odst. 2 zákona č.97/2013 Z.z. 20,62

Počet podielov spoločnej nehnuteľnosti ktoré spravuje právnická osoba

podľa § 10 odst. 6 zákona č.97/2013 Z.z. 0,00

Spolu podielov spoločnej nehnuteľnosti. 100,16

**ČL.XV**

**ZÁVER**

Stanovy Pozemkového spoločenstva komposesoristov obce Malé Borové schválilo Valné zhromaždenie pozemkového spoločenstva komposesoristov obce Male Borové a

obsahujú po oprave spolu 14 strán.

Akékoľvek zmeny alebo doplnky textu týchto stanov môžu byť vykonané len na základe rozhodnutia zhromaždenia. Aktualizáciu údajov v prílohách týchto stanov je oprávnený vykonávať výbor spoločenstva.

V ostatnom, čo nie je priamo upravené v týchto Stanovách platia príslušné ustanovenia zákona o pozemkových spoločenstvách. Stanovy boli upravené na VZ 31.3.2019.v Malom Borovom

Predseda výboru PS: ......................................

Podpredseda výboru PS: ......................................

Predseda DR PS: ......................................

V Malom Borovom dňa 31. Marca 2019 počtom hlasov